WEARCOLOUR U BOWL HOOD på stadium.se
Sport / Snowboard / Snowboardkläder / u bowl hood
WEARCOLOUR u bowl hood
Välj färg black falu red grey melange
Art. nummer: 250161104
Kategori: Onlinesortiment Kläder Skidkläder Snowboardkläder Hoodtröjor WEARCOLOUR Hoodtröjor
WEARCOLOURw blaze jkt
WEARCOLOURw teddy hood
ARMADAm icon hoodie
KARI TRAAw röthe hoodie
OAKLEYm ye olde dwr hoodie ﻿ Boksel - FAQ - Kontak ons
086 1084 083
info@boksel.co.za @bokselsa facebook.com/bokselsa
Weekdae 9:00 - 17:30
Saterdae 8:00 - 13:00
Waarmee kan ons jou help? Ek benodig hulp met: - Bestelling - RICA - Aktiveer - Nommer-oordrag My rekening Ander
Tariewe en rekeninge
Wat is die SIM-kaart aansluitingsfooi?
Dit is ‘n eenmalige bedrag van R29.
Hoe sal die SIM-kaart gestuur word?
Jou SIM-kaart sal deur middel van ‘n koerier by jou afgelewer word teen ‘n bedrag van R80. Dit neem normaalweg een tot twee dae. Jy sal dit self in ontvangs moet neem. Hou dus jou ID-dokument byderhand.
Hoe RICA ek aanlyn?
Volg dié eenvoudige stappe:
Teken in op jou BokSel-profiel.
Laai ‘n afskrif van jou ID-dokument of paspoort, tesame met ‘n bewys van jou woonadres.
Wat is ‘n bewys van adres?
Enige van die volgende amptelike dokumente kan dien as ‘n bewys van woonadres:
Bankstaat (minder as drie maande oud)
Munisipale rekening (minder as drie maande oud)
Enige kleinhandelrekeningstaat (minder as drie maande oud)
Bestaande huurkontrak of krediet-ooreenkoms
Hoe kan ek my SIM-kaart aktiveer?
Sodra jy jou SIM-kaart ontvang het, teken in op jou BokSel-profiel en kliek ‘Aktiveer’.
Het ek internet-toegang deur BokSel op my Blackberry-toestel?
Jy kan internet-toegang kry deur Blackberry 7 of enige nuwer weergawes. BIS word egter nie deur die BokSel-netwerk ondersteun nie.
Waar kan ek ‘n BokSel SIM-kaart koop?
Jy kan jou BokSel SIM-kaart aanlyn koop by www.boksel.co.za
Hoe gaan ek te werk indien my SIM-kaart verlore gaan, gesteel of beskadig word?
Teken in op jou BokSel-profiel en kliek ‘Vervang my SIM-kaart’, of skakel 086 1084 083. Jou huidige SIM-kaart sal tydelik gedeaktiveer word en ‘n nuwe SIM-kaart sal aan jou gestuur word.
Wat sal dit my kos as ek my SIM-kaart verander of vervang?
Indien jou SIM-kaart verlore gaan, gesteel of beskadig word, sal ‘n nuwe SIM-kaart aan jou gestuur word. ‘n SIM-vervanging (swop) kos R40, en ‘n verdere R80 vir die koerierdiens.
Wat beteken dit as my SIM-kaart tydelik gedeaktiveer word?
As jou SIM-kaart tydelik gedeaktiveer is, sal jy nie uitgaande oproepe kan maak, SMSse stuur of toegang tot die internet hê nie. Jy sal wel inkomende oproepe en SMSse kan ontvang.
Kan ek meer as een SIM-kaart op ‘n slag koop?
Natuurlik! Jy kan soveel SIM-kaarte koop soos jy wil.
Hoe kry ek toegang tot my stemposboodskappe?
Skakel 144 om na jou boodskappe te luister.
Is BokSel ‘n selfoonnetwerk?
Ja. BokSel is ‘n onafhanklike virtuele selfoonnetwerk-operateur (MVNO) wat sy eie produkaanbiedinge, logistiek en rekeninge bestuur. As ‘n MVNO gebruik ons die Cell C- infrastruktuur, en swerf ons ook op die Vodacom-netwerk. Afhangende van die sterkte van die sein, sowel as die stellings op jou foon, sal jy outomaties oorskakel tussen Cell C en Vodacom sodat jy die beste van beide wêrelde kan geniet. Maak seker dat beide jou stem - en dataswerwingsfunksies geaktiveer is sodat jy altyd goeie dekking kan geniet.
Wat sluit dit alles in?
Bondels: Die waarde van jou pakket kan gebruik word vir oproepe, data, SMSse en MMSse.
Data: Jy kan data op ‘n eenmalige of ‘n herhalende maandelikse basis koop teen goedkoper datatariewe as die buite-bondel tariewe.
Lugtyd: Dit is slegs van toepassing op enige van ons ‘slegs oproepe’- pakkette, soos die Onbeperkte Praatbondel. Enige bykomende dienste soos data, SMS of MMS sal apart teen jou rekening gehef word. Indien jy baie data gebruik, stel ons voor dat jy ‘n data-opsie by hierdie pakket voeg.
Hoe lank is my pakket geldig?
BokSel werk op ‘n maand-tot-maand basis.
Wanneer kan ek my pakket verander?
Jy kan ter enige tyd jou pakket op - of afgradeer, behalwe op die laaste dag van die maand. Enige veranderinge sal slegs teen die begin van die daaropvolgende maand in werking tree.
Wanneer kan ek my pakket kanselleer?
Jy kan ter enige tyd jou pakket kanselleer. Alle uitstaande betalings sal teen die einde van die maand verhef word.
Ontvang ek ‘n selfoon as deel van my pakket?
BokSel is ‘n netwerk wat slegs vir SIM-kaarte geldig is. Jy dan dus jou bestaande selfoon gebruik of rondsnuffel vir die beste selfoon-aanbod.
Kan ek my nommer behou?
Ja, jy kan kies om jou huidige nommer oor te dra. Dit kan as volg gedoen word:
Jy kan vra dat jou nommer oorgedra word sodra jy aansoek doen vir ‘n BokSel SIM-kaart. Indien jy reeds ‘n BokSel SIM-kaart het, kan jy vra dat jou nommer oorgedra word deur die ‘Bestuur SIM’ funksie onder jou profiel.
Ons kan nie jou nommer oordra voordat dit nie geaktiveer is nie. Sodra dit geaktiveer is, sal jy jou nuwe BokSel nommer gebruik totdat die oordrag-proses afgehandel is.
Indien jou nommer ná 48 uur nog nie suksesvol oorgedra is nie, sal ons jou kontak om te help. Daar kan verskeie redes wees vir onsuksesvollge nommer-oordrag, wat deur jou huidige diensverskaffer bepaal word. Dit kan dalk nodig wees vir jou om direk met hulle te gesels.
Moontlike redes vir onsuksesvolle nommer-oordrag sluit in:
Jy word tans deur ‘n kontrak verbind.
Jy het nog nie jou huidige netwerk ingelig dat jy na BokSel gaan skuif nie.
Jy het per ongeluk verkeerde inligting verskaf vir die nommer-oordragproses.
Jou rekening by jou huidige netwerk is agterstallig.
Jy het reeds in die afgelope twee maande jou nommer laat oordra.
Kontak jou netwerk om te gesels oor die vrystelling van jou nommer:
me&you mobile0861 333 110
FNB Connect087 575 0147
Suksesvolle nommer-oordrag neem normaalweg ‘n minimum van 48 uur. Sodra dit suksesvol is, sal jou bestaande nommer daardie aand om 19:00 gedeaktiveer word, en weer vroeg die volgende oggend op jou nuwe SIM-kaart geaktiveer word.
Wat is BokSel se tariewe?
R49 Waardebondel: 69c\min
R99 Waardebondel: 69c\min
R199 Waardebondel: 59c\min
R299 Waardebondel: 49c\min
R349 Waardebondel: 0c\min
100MB-bondel: R50 (50c\MB)
200MB-bondel: R70 (35c\MB)
300MB-bondel: R85 (28c\MB)
500MB-bondel: R125 (25c\MB)
1GB-bondel: R150* (15c\MB)
DataBok 1GB: R79* (8c\MB)
2GB-bondel: R250 (12c\MB)
5GB-bondel: R300 (6c\MB)
10GB-bondel: R499 (5c\MB)
Buite-bondel-tariewe is dieselfde vir alle pakkette:
DataBok 1 GB: lugtyd R1,79
Vanaf 1 September 2017 sal die buite-bondel data tarief verhoog tot R1,49 /MB
Hoe word my rekeninge gehef?
Rekeninge word aan die einde van elke maand gehef. Jou eerste betaling bestaan uit ‘n deposito wat gelykstaande is aan die waarde van jou maandelikse bondel en datakostes, sowel as die aflewerings- en aansluitingsfooie. Daarna sal jy maandeliks vooruit gefaktureer word vir jou intekening, en terugwerkend vir enige bykomende buite-bondel verbruik.
Wat is my kredietperk?
Om te verseker dat jy deurgaans gekonnekteer bly, kan jy maandeliks dubbel die waarde van jou bondel benut. Dit is jou kredietperk. Indien jy die limiet bereik, kan jy maklik vir ‘n verhoogde limiet aansoek doen deur jou BokSel-profiel.
Kan ek my kredietperk self stel?
Vir jou eie beskerming sal jou SIM-kaart tydelik gedeaktiveer word sodra jy jou buite-bondel kredietperk bereik het. Dit is maklik om jou kredietperk te verander of te herlaai deur in te teken op jou BokSel-profiel.
Kan ek my rekening herlaai?
Ja, jy kan enige tyd jou rekening herlaai deur www.boksel.co.za Sodra jy jou betaling gemaak het, sal jy toegang hê tot die bykomende herlaai-waarde.
Sal ek my pakket-waarde kan oordra na ‘n volgende maand?
Ongelukkig kan onverbruikte waarde nie oorgedra word nie.
Wat gebeur indien ek my kredietperk bereik voor die einde van die maand?
Sodra jy jou kredietperk bereik, sal jou SIM-kaart outomaties tydelik gedeaktiveer word. Dit sal verhoed dat jy oorspandeer. Tydelike deaktivering beteken dat jy geen uitgaande oproepe sal kan maak of SMSse stuur nie. Jy sal ook nie internet-toegang hê nie. Jy sal wel inkomende oproepe of SMSse kan ontvang. Jou rekening sal weer aan die begin van die maand gelaai word. Jy kan maklik jou rekening herlaai, bykomende data aankoop of aansoek doen om jou kredietperk te verhoog deur jou BokSel-profiel. Die veranderinge sal onmiddellik in werking tree.
Hoe kan ek sien wat die huidige balans op my rekening is?
Jy kan jou rekening en balans nagaan deur in te teken op jou BokSel-profiel.
Hoe ontvang ek rekeninge en state?
Jy kan al jou rekeninge en state deur jou BokSel-profiel nagaan en aflaai.
Hoe aktiveer ek internasionale swerwing?
Hou in gedagte dat internasionale swerwing en verbruik teen ‘n hoër tarief gehef word. Hierdie tariewe is direk gekoppel aan wat BokSel aan buitelandse netwerkoperateurs moet betaal. Jy sal ook gefaktureer word vir inkomende oproepe. Rekeninge van hierdie netwerkoperateurs word dikwels ontvang lank nadat jy reeds terug is (tot en met 90 dae).
Jy kan internasionale swerwing aktiveer deur jou BokSel-profiel. Jy sal egter gevra word om ‘n voorafbetaling van R1 000 in jou rekening te maak voordat jou SIM-kaart vir internasionale swerwing geaktiveer kan word. Sodra ons die finale rekening van die buitelandse netwerkoperateurs ontvang het, sal ons jou rekening rekonsilieer. Enige uitstaande bedrae sal teen jou toekomstige rekeninge gehef word totdat die R1 000-surplus uitgeput is.
Kan ek internasionale oproepe maak?
Ja. Dit is nie nodig om dit vooraf op te stel nie.
Buiten die lae internasionale oproeptariewe wat BokSel bied, kan jy ook enige tyd SMSse of MMSse na enige plek in die wêreld stuur teen onderskeidelik R1.70 en R4.50 per boodskap. Internasionale oproeptariewe word hieronder in alfabetiese volgorde gelys:
Eerste letter van land
Internationale Swerwings & Iridium Satelietdienste
THURAYA & Globalstar Satelietdienste
United Kingdom - Uitsluitings*